alexandrainst/scandi-wiki huggingface dataset:
Hussniyya

Hussniyya (arabisk حسينية;  hebraisk skrift ) er ein beduinlandsby nord i Israel. Han ligg i Galilea nær Karmiel, og høyrer til Misgav regionale kommune. I 2006 hadde han eit folketal på 545.

Landsbyen vart anerkjent av staten i 1996. Innbyggjarane høyrer til Swaid-stamma.

Kjelder
Denne artikkelen bygger på «Hussniyya» frå ,  den 18. mars 2015. 
 oppgav desse kjeldene:

Arabiske landsbyar i Israel
Busetnader i Det nordlege distriktet i Israel
Kamanneh

Kamanneh eller Kamane (arabisk كمانه,  hebraisk skrift ) er ein beduinlandsby i Misgav regionale kommune i Israel. Han vart til då Suweid (Aust-Kammaneh) og Kamun (Vest-Kammaneh) og den nye landsbyen bestod av seks nabolag. Han ligg ved Har Kamun nord for den israelsk-arabiske byen Sakhnin. I følgje Israelsk statistisk sentralbyrå hadde landsbyen 1 100 innbyggjarar i 2005.

Historie
Kamanneh vart grunnlagd tidleg på 1800-talet då Negev-beduinar byrja å lage permanente busetjingar i Galilea. Suweid-stammen, som var ei av dei første beduinstammene som slo seg ned i regionen i eit område på toppen av Kamun og dei kalla staden Kamanneh. Som dei fleste arabarane i Galielea lever dei av jordbruk.

I 1963 erkærte israelske styresmakter området som militært treningsområde, og innbyggjarane stod i fare for å bli råka av villfarne kuler eller granatar. To år seinare vart landsbyen erklært «ikkje-anerkjent». I 1995 vart Kamanneh offisielt anerkjent av staten og vart ein del av Misgav regionale kommune.

Kjelder

Denne artikkelen bygger på «Kamanneh» frå ,  den 18. mars 2015. 
 oppgav desse kjeldene:

Bakgrunnsstoff
 Historia til Kamanneh

Arabiske landsbyar i Israel
Misgav regionale kommune
Busetnader i Det nordlege distriktet i Israel
Ras al-Ein

Ras al-Ein (arabisk رأس العين;  hebraisk skrift ) er ein liten arabisk landsby nord i Israel, i Galilea, nær Tzalmonelva. Han høyrer til Misgav regionale kommune. I 2006 hadde han eit folketal på 284.

Landsbyen vart anerkjent av staten i 1996. Innbyggjarane høyrer til Suad-stamma og palestinsk-kristne-medlemmar frå familien Nicola.

Kjelder
Denne artikkelen bygger på «Ras al-Ein» frå ,  den 18. mars 2015. 
 oppgav desse kjeldene:

Arabiske landsbyar i Israel
Arabiske kristne stader i Israel
Busetnader i Det nordlege distriktet i Israel
Sallama

Sallama (arabisk سلامة;  hebraisk skrift ) er ein beduinlandsby nord i Israel. Han ligg i Galilea nær Tzalmonelva, og høyrer til Misgav regionale kommune. In 2007 hadde han eit folketal på 2 100.

Landsbyen vart anerkjent av staten i 1976.

Kjelder
Denne artikkelen bygger på «Sallama» frå ,  den 18. mars 2015. 
 oppgav desse kjeldene: 
 (p. 405)
  (pp. 460-462)
 (p. 271) 
 

Arabiske landsbyar i Israel
Busetnader i Det nordlege distriktet i Israel
Junior Eurovision Song Contest 2015

Junior Eurovision Song Contest 2015 (JESC 2015) var den 13. gongen Junior Eurovision Song Contest vart arrangert. Tevlinga vart halden i Arena Armeets i Sofia i Bulgaria. Finalen fann stad 21. november 2015. Dette var fyrste gongen Bulgaria arrangerte tevlinga.

Sytten land deltok i tevlinga, det høgste talet på land sidan Junior Eurovision Song Contest 2007, då same mengd land deltok. Australia og Irland debuterte i tevlinga. To land kom attende til tevlinga; Albania og Makedonia, etter høvesvis to og eit år.

Malta vann tevlinga for andre gong, med songen «Not My Soul» sungen av Destiny Chukunyere. Ho fekk den høgaste poengsummen i historia til tevlinga, med 185 poeng.

Finalen

Røystegjeving

12 poeng

Sjå òg 
 Eurovision Song Contest 2015

Fotnotar

Bakgrunnsstoff 
 Junior Eurovision Song Contest

2015
Musikktevlingar i 2015
2015 i Bulgaria
Musikk i Bulgaria
Herpes labialis

Herpes labialis, òg kjend som forkjølingssår, munnsår, herpes simplex labialis og orolabial herpes, er ein variant av herpes simplex som vanlegvis råkar leppene, og som skuldast infeksjon av herpes simplexvirus. Eit utbrot plar å føre til små blemmer eller sår rundt munnen. Såra plar å lækjast innan 2–3 veker, men herpesviruset står ved lag i kroppen og går i dvale i andletsnervene. Viruset går periodisk og sporadisk ut av dvale og skapar sår i dei same områda som vart råka av primærinfeksjonen. Nokre personar er symptomlause sjølv når dei har viruset, og merkar aldri noko utbrot.

Førekomsten av forkjølingssår varierer frå nokre få og opptil 12 tilfelle per år. Folk med herpes labialis plar å råkast av 1–3 utbrot per år. Frekvensen og alvorlegheitsgrada av utbrota plar å minska med tid og alder.

Kjelder 
Denne artikkelen bygger på «Herpes labialis» frå ,  den 19. mars 2015.

Bakgrunnsstoff 

Seksuelt overførbare sjukdommar
Blemme

Ei blemme er ei lita væskefylt lomme i det øvre hudlaget som ofte skuldast friksjon, brannskade, kjemisk eksponering eller infeksjon. Ho er vanlegvis fylt med ei klår væske kjend som serum eller plasma. Blemmer kan òg vere fylt med blod, såkalla blodblemmer, eller med puss som følgje av infeksjon.

Sjå òg 
 bubon
 fotvorte
 herpangina
 kallositet
 vorte

Kjelder 
Denne artikkelen bygger på «Blister» frå ,  den 19. mars 2015.  
 

Hudsjukdommar som skuldast fysiske faktorar
Helsepåverknad frå stråling
Terracina

Terracina er ein hamneby i den italienske provinsen Latina i Lazio-regionen. Byen, som ligg ved Tyrrenhavet, 101 km søraust for Roma, har 45 000 ibuarar og dekker eit areal på 137 km². 

Byen er ein populær feriestad, fyrst og fremst for italienarar. Terracina er kjend for Jupiter Anxur-tempelet på toppen av 227 meter høge Monte Sant'Angelo. Tempelet vart bygt frå det 
fjerde hundreåret f.Kr., men dei fleste ruinane stammar frå hundreåret før Kristi fødsel.

Historie
I antikken vart staden kalla Tarracina, eit namn som tyder på at byen er frå den tida etruskarane rådde i området. 519 f.Kr. kom byen under romersk herredømme. Volskarane oppe i fjella kjempa i årevis mot romarane om ha kontroll over byen. Terracina låg strategisk til og vart endå viktigare då Via Appia vart lagd gjennom byen i 312 f.Kr. Seinare har Terracina vore styrt av mektige romerske familiar. Før samlinga av Italia var byen underlagd Vatikanstaten.

Kjelder
Denne artikkelen bygger på «Terracina» frå ,  den 19. mars 2015.  

Byar i Lazio
Byar i Italia
A Face in the Crowd av Tom Petty

«A Face in the Crowd» er ein song skriven og spelt inn av Tom Petty. Songen er skriven i lag med Jeff Lynne. Han vart gjeven ut på singel i mars 1990, som den fjerde singelen frå det første soloalbumet hans, Full Moon Fever, som kom ut året før. Han nådde 46. plassen på den amerikanske Billboard Hot 100-lista. 

Songen handlar om å forelske seg i nokon som berre ein gong var «eit andlet i massen» (a face in the crowd).

Musikkvideoen vart regissert av Jesse Dylan og hadde premiere tidleg i 1990.

Lister

Kjelder
Denne artikkelen bygger på «A Face in the Crowd (Tom Petty song)» frå ,  den 19. mars 2015. 
 oppgav desse kjeldene:

Songar frå 1989
Singlar frå 1990
Tom Petty-songar
Songar skrivne av Tom Petty
Songar skrivne av Jeff Lynne
Songar produserte av Jeff Lynne
MCA Records-singlar
Runnin' Down a Dream

«Runnin' Down a Dream» er ein song skriven og spelt inn av Tom Petty. Songen vart gjeven ut i juli 1989 som den andre singelen frå det førte soloalbumet hans, Full Moon Fever. «Runnin' Down a Dream» gjorde det greitt på salslista i USA, og nådde 23. plassen på Billboard Hot 100-lista og toppen av Billboard Album Rock Tracks-lista. Han har sidan blitt mykje spelt på classic rock-radio, og dokumentaren om Tom Petty and the Heartbreakers er kalla opp etter songen.

Songen vart skriven i lag med Mike Campbell og Jeff Lynne. 

Musikkvideoen for «Runnin' Down a Dream» vart regissert av Jim Lenahan og bestod av animasjon.

I popkulturen
Songen vart nytta i videospelet Grand Theft Auto: San Andreas og er spelbar i Guitar Hero 5 og Rock Band 2. Petty and the Heartbreakers framførte songen i februar 2008 i pausen på Super Bowl. I 2011 vart songen nytta i Tom Hanks-filmen Larry Crowne og på filmmusikkalbumet til filmen.

Andre versjonar
Horror punk/metal-artisten Wednesday 13 spelte songen på EPen Bloodwork.

På sommarturneen i 2013 spelte Dave Matthews Band songen.

Lister

Kjelder
Denne artikkelen bygger på «Runnin' Down a Dream» frå ,  den 19. mars 2015. 
 oppgav desse kjeldene:

Bakgrunnsstoff
 

Songar frå 1989
Singlar frå 1989
Tom Petty-songar
Songar produserte av Jeff Lynne
Songar skrivne av Jeff Lynne
Songar skrivne av Tom Petty
Songar skrivne av Mike Campbell
MCA Records-singlar
I'll Feel a Whole Lot Better

«I'll Feel a Whole Lot Better» er ein song av det amerikanske folkrockbandet The Byrds som først vart gjeve ut i juni 1965 som B-sida til den andre singelen deira, «All I Really Want to Do». Han var òg med på debutalbumet deira, Mr. Tambourine Man.  Songen er skriven av Gene Clark, som òg song solovokal på songen, medan Jim McGuinn spelar ein skranglande 12-strengs Rickenbacker-gitar, som var eit tidleg varemerke for the Byrds. I tillegg slår Clark på tamburin, medan McGuinn, Clark og David Crosby syng harmonivokal. Songen hadde ein country-aktig gitarsolo.

Sjølv om han vart gjeven ut som B-side, vart «I'll Feel a Whole Lot Better» kraftig marknadsført av Columbia Records medan «All I Really Want to Do» låg på listene. Som følgje av dette nådde denne songen sjølv 103. plassen på lista. Songen har etter kvart vorte ein rockestandard, og inspirert til mange coverversjonar opp gjennom åra. Han vert òg rekna som ein av dei bandet sine, og Clark sine, beste og mest populære songar. Rolling Stone rangerte songen på 237. plassen på lista si over dei 500 beste songane gjennom tidene.

Andre versjonar 
Tom Petty spelte songen i 1989 på soloalbumet sitt, Full Moon Fever.  Det israelske bandet Hazvuvim spelte songen på debutalbumet deira, Bzzz..., omsett til hebraisk.  

I 1978 spelte countrysongaren Bobby Bare inn songen på albumet Sleeper Wherever I Fall.  The Flamin' Groovies spelte òg inn songen i 1978 på Flamin' Groovies Now.  Paisley Underground-bandet The Three O'Clock spelte songen på deira Baroque Hoedown. Visstnok skal Gene Clark syngje korvokal på denne versjonen av songen.

Den argentinske rockemusikaren Charly García spelte songen i 1990 på albumet Filosofía Barata y Zapatos de Goma. Songen vart kalla «Me Siento Mucho Mejor» og teksten var omsett til spansk.

Countrypopartisten Juice Newton spelte songen i 1985 på Old Flame, med tittelen «Feel a Whole Lot Better».  

Johnny Rivers spelte songen i 1973 på albumet Blue Suede Shoes.

Dinosaur Jr. spelte ein grunge-versjon på hyllestalbumet til Byrds, Time Between – A Tribute to The Byrds.

Kjelder
Denne artikkelen bygger på «I'll Feel a Whole Lot Better» frå ,  den 19. mars 2015. 
 oppgav desse kjeldene:

Bakgrunnsstoff
 

Songar frå 1965
Songar skrivne av Gene Clark
Songar produserte av Terry Melcher
The Byrds-songar
Tom Petty-songar
Bobby Bare-songar
Juice Newton-songar
Johnny Rivers-songar
 237
Columbia Records-singlar
Sezze

Sezze er ein by og ein kommune i provinsen Latina i regionen Lazio i Italia. Kommunen har i kring 25 000 ibuarar og dekker ei flatevidd på 100,5 km².

Sezze ligg 80 km søraust for Roma og 21 km nordaust for provinshovudstaden Latina. Byen er plassert på ei høgde, 319 moh, på sørskråninga av Monti Lepini med utsyn over Pontini-sletta med dei drenerte Pontini-sumpane.

Kjelder
Denne artikkelen bygger på «Sezze» frå ,  den 19. mars 2015.  
 

Byar i Lazio
Byar i Italia
Formia

Formia er ein hamneby og ein kommune i provinsen Latina i regionen Lazio i Italia. Kommunen har 38 000 ibuarar og dekker ei flatevidd på 74,2 km².

Byen ligg 134 km søraust for Roma ved Gaetabukta og Tyrrenhavet. Grannebyen Gaeta  ligg berre seks kilometer lenger nord. Den gamle hovudvegen frå Romarriket si tid, Via Appia, er innom Formia og leiar til høvesvis Fondi og Minturno. 

Turisme og fiskeri er hovudnæringar i Formia.

Kjelder
Denne artikkelen bygger på «Formia» frå ,  den 19. mars 2015.  
 

Byar i Lazio
Byar i Italia
VM i skiskyting 2015

Verdsmeisterskapen i skiskyting 2015 fann stad i Kontiolahti i Finland i tida frå 5. til 15. mars 2015. Meisterskapen omfatta fem individuelle tevlingar for kvinner og like mange for menn, samt ein mixstafett der kvart land deltok med to kvinner og to menn.

Frankrike og Tyskland sikra seg kvar sine tre tevlingssigrar. Noreg fekk flest medaljar med til saman sju medaljar; ein gull, to sølv og fire bronsar. Marie Dorin-Habert frå Frankrike vart fremste utøvaren i meisterskapen med sine to individuelle gullmedaljar og to stafettsølv. Norske Tarjei Bø tok flest medaljar; ein sølvmedalje og fire bronsemedaljar.

Menn

10 km 

Dato: 7. mars 2015

12,5 km jaktstart 

Dato: 8. mars 2015

15 km fellesstart 

Dato: 15. mars 2015

20 km 

Dato: 12. mars 2015

4 × 7,5 km stafett 

Dato: 14. mars 2015

Kvinner

7,5 km 

Dato: 7. mars 2015

10 km jaktstart 

Dato: 8. mars 2015

12,5 km fellesstart 

Dato: 15. mars 2015

15 km 

Dato: 11. mars 2015

4 × 6 km stafett 

Dato: 13. mars 2015

Mixstafett

2 × 6 km + 2 × 7,5 km 

Dato: 5. mars 2015

Verdsmeisterskapar i skiskyting
Sport i 2015
2015 i Finland
Idrettstilskipingar i Finland
Medellín

Medellín ()  er den nest største byen i Colombia og hovudstaden i Antioquia-departementet. Han ligg i Aburrádalen, eit sentralt område av Andes i Sør-Amerika. Ifølgje det nasjonale statistikkbyrået, har byen ein estimert folkesetnad på 2,44 millionar per 2014. Saman med byar i nærområdet, er storbyen Medellín nest største storbyområdet i Colombia rekna i folkesetnad og økonomi, med meir enn 3,5 millionar menneske.

Skipinga av ein første landsby innanfor dagens storbyområde Medellín skjedde i 1616 då landsbyen San Lorenzo dei Aburrá blei grunnlagt. I 1826 gav nasjonalkongressen i Gran Colombia byen status som hovudstaden i Antioquia-departementet. Medellín var eit dynamisk handelssentrum gjennom 1800-talet, først med gulleksport, deretter produksjon og eksport av kaffi.

Etter tusenårsskiftet har byen gjenvunne industriell dynamikk, med bygginga av bybanen, liberalisert utviklingspolitikk, betre tryggleik og betre utdanningstilbod. Byen er fremja internasjonalt som eit turistmål.

Storbyområdet Medellín produserer 67 % av BNP i Antioquia-departementet og 11 % av økonomien i Colombia. Medellín er viktig for regionen på grunn av universiteta, akademia, handel, industri, vitskap, helsetenester, blomedyrking, festivalar og uteliv. 
I 2013 valde den internasjonale ideelle forskings- og utdanningsorganisasjonen 'Urban Land Institute' Medellín som den mest innovative byen i verda på grunn av sine siste framsteg i politikk, utdanning og sosial utvikling. I det same året, vart Medellín annonsert som den føretrekte forretningsdestinasjonen i Sør-Amerika. 

Medellín har eit tropisk regnskogklima, om enn ein påviseleg kjølig versjon av dette klimaet. Fordi Medellín ligg på 1500 meter over havet, er klimaet ikkje så varmt som andre byar som ligg på same breiddegrad nær ekvator. På grunn av høgda over havet og gunstig plassering i Andes, er vêret i Medellín til tider meir karakteristisk for eit fuktig subtropisk klima enn for eit tropisk klima. Den årlege døgnmiddeltemperatur er 22 ° C, og på grunn av nærleiken til ekvator, er temperaturen konstant året rundt, med minimale temperaturvariasjonar. Temperaturane kan variere mellom 15 og 30 ° C. Byen ligg i ein dal med mange av distrikta i dalsidene, og temperaturen kan vere litt lågare på dei omkringliggande høgder.

Kjelder 
Denne artikkelen bygger på «Medellín» frå ,  den 20. mars 2015.  
  

Referansar

Bakgrunnsstoff 

Byar i Colombia
Into the Great Wide Open

Into the Great Wide Open er det åttande studioalbum av det amerikanske rockebandet Tom Petty and the Heartbreakers, gjeve ut i juli 1991. Albumet var det siste bandet gav ut på MCA Records og det andre Petty-albumet som var produsert med Jeff Lynne etter suksessen med Full Moon Fever i 1989.

Den første singelen, «Learning to Fly», vart den Petty-songen som låg lengst på toppen av Billboard  Mainstream Rock Tracks-lista (i lag med «The Waiting» Hard Promises i 1981), heile seks veker. Den andre singelen, «Out in the Cold», nådde òg toppen av Mainstream Rock-lista, men berre for to veker. 

I musikkvideoen for tittelsongen  spelte Johnny Depp, som hadde flytta til Los Angeles som tenåring, i tillegg til Gabrielle Anwar, Faye Dunaway, og Matt LeBlanc.

Mottaking 
Into the Great Wide Open fekk gode kritikkar av musikkpressa. Dave DiMartino skreiv om albumet for Entertainment Weekly og sa at albumet var det næraste «klassiske» albumet Petty og bandet hadde laga på 15 år, og sa at albumet var eit gjenhøyr med dei to første albuma. Han meinte dette i stor grad var på grunn av Jeff Lynne og at songane er betre enn dei på Full Moon Fever. Rolling Stone-journalisten Parke Puterbaugh kalla albumet ei blanding mellom Full Moon Fever og Damn the Torpedoes, og sa at det hadde dei beste tekstane til Petty og at det var mykje betre enn Let Me Up (I've Had Enough). Stephen Thomas Erlewine i AllMusic var mindre imponert og sa at Into the Great Wide Open var for likt Full Moon Fever. Han sa at albumet var «behageleg» men ikkje hans beste.

Innhald

Medverkande
 Tom Petty – vokal, 6- and 12-strengs akustisk og elektrisk gitar, klaverinstrument, perkusjon, bassgitar, produsent
 Mike Campbell – sologitar, 12-strengsgitar, bassgitar, Dobro, klaverinstrument, slidegitar
 Howie Epstein – bassgitar, korvokal
 Benmont Tench – akustisk og elektrisk piano, trekkspel
 Stan Lynch – trommer, perkusjon
 Jeff Lynne – gitarar, bass, vokal, piano, synthesizer, perkusjon, lydeffektar
 Roger McGuinn – korvokal på «All The Wrong Reasons»
 Richard Tandy – synthesizer på «Two Gunslingers»

Lister

Vekeslister

Årslister

Kjelder
Denne artikkelen bygger på «Into the Great Wide Open (album)» frå ,  den 20. mars 2015. 
 oppgav desse kjeldene:

Tom Petty-album
Album produserte av Jeff Lynne
Album produserte av Tom Petty
Musikkalbum frå 1991
MCA Records-album
Elin Kristiansen

Elin Synnøve Kristiansen () er ein norsk tidlegare skiskyttar frå Åsnes som vann VM-gull i lagtelinga i 1995, individuelt sølv i 1988 og bronse i 1900 og tre stafettsølv og eitt lagsølv i tida 1988-91. Ho var medlem av Vestre Trysil Idrettsforening.

Aktiv
Kristiansen var med i skiskytings-VM i 1987 utan å utmerke seg, men slo til med ein andreplass på 10 km bakom Anne Elvebakk då kvinnene sitt verdmeisterskap i skiskyting for 1988 vart avvikla i franske Chamonix. I same meisteskapen vart det sølvmedalje også på stafetten, i lag med Mona Bollerud og Elvebakk. Kristiansen vann nye stafettsølv ved VM 1990 i Holmenkollen og VM 1991 i Lahti, heile vegen bakon vinnarlag frå Sovjetunionen. Under VM i Holmenkollen sikra ho seg òg ein bronsemedalje på 7,5 km. 

Under vinterleikane 1992 i Albertville vart Kristiansen nummer ni på 15 km, to år seinare enda ho på tiandeplassen på 7,5 km då Vinter-OL 1994 fann stad på Lillehammer. Saman med Annette Sikveland, Gunn Margit Andreassen og Ann Elen Skjelbreid vart ho verdsmeister i lagtevlinga i Antholz i 1995.

Kristiansen vart nummer to i verdscupen i skiskyting 1988. Ho sigra i seks verdscuprenn i seks ulike land i tida frå januar 1988 til desember 1993, likt fordelt på sprint og normalprogram.

Ho vart norsk meister i normalprogrammet i 1988 og 1990.

Kjelder
Sportsboken, aktuelle årgangar

Bakgrunnsstoff 
 

Norske skiskyttarar
Verdsmeistrar i skiskyting
Noregsmeistrar i skiskyting
Kongepokalvinnarar i skiskyting
Norske deltakarar under vinter-OL 1992
Skiskyttarar under vinter-OL 1992
Norske deltakarar under vinter-OL 1994
Skiskyttarar under vinter-OL 1994
Folk frå Åsnes
Viktor Majgurov

Viktor Viktorovitsj Majgurov () er ein russisk skiskyttar, fødd i Sverdlovsk i dåverande Sovjetunionen, som tevla for Kviterussland til 1994, sidan for Russland. Han vann VM-gull på jaktstarten i 1997 og to gullmedaljar i stafett for Russland i 1996 og 2000. Individuelt tok han elles eitt VM-sølv og ein OL-bronse, samt tre VM-sølv, ein OL-bronse og ein VM-bronse i ymse stafettar og lagtevlingar. I 1996 vart han nummer to i verdscupen i skiskyting.

Aktiv
Majgurov representerte Kviterussland fram til 1994. Frå 1995 var han med på Russland sitt landslag i skiskyting. Gjennom 1996-sesongen gjekk han fleire gode renn i verdscupen i skiskyting, og enda på andreplass ved sesongslutt. I tida 1995-2001 vann Majgurov åtte renn i verdscupen i skiskyting.

Under VM i skiskyting 1996 i tyske Ruhpolding tok Majgurov sølvmedaljen på 10 km, bakom lagkameraten Vladimir Dratsjov. Dei same to karane og Sergej Tarasov og Vladimir Kobelev syrgde så for russisk siger i 4 x 7,5 km stafett. I tillegg vann Majgurov også ein sølvmedalje med Russland i lagtevlinga.

I 1997 vann Majgurov gullmedaljen på jakstarten under VM i slovakiske Osrblie. Under Vinter-OL 1998 i Nagano gjekk Majgurov Russland inn til bronsemedaljar på stafetten, tidlegare i leikane vart han nummer fire på 10 km. Seinare i OL-sesongen fekk han ein VM-medalje i lagtevlinga. Året etter vart Russland med Majgurov på laget nummer to i VM-stafetten.

Majgurov vann sitt andre stafettgull då Russland i VM 2000 vann 4 x 7,5 km i Lahti. Han gjekk startetappen og fekk fylgje av Sergej Rozjkov, Vladimir Dratsjov og Pavel Rostovtsev. Året etter vart han nummer fem på 20 km ved VM i Pokljuka, medan han tok bronsemedaljen i same øvinga under Vinter-OL 2002 i Salt Lake City. I sitt siste verdsmeisterskap, VM 2003 på heimebane i Khanty-Mansijsk, sikra han seg ei sølvmedalje med det russiske staffettlaget. Han la deretter opp som aktiv skiskyttar.

Kjelder
Sportsboken, aktuelle årgangar

Belarusiske skiskyttarar
Russiske skiskyttarar
Deltakarar under vinter-OL 1994
Deltakarar under vinter-OL 1998
Deltakarar under vinter-OL 2002
Venera Tsjernysjova

Venera Mikhailovna Tsjernysjova () er ein russisk tidlegare skiskyttar frå Perm som representerte Sovjetunionen. Ho vart verdsmeister både på 5 km og 10 km skiskyting i 1984. I same meisterskapen vann ho det fyrste av fem strake VM-gull i stafett.

Aktiv
Tsjernysjova vann gull i alle øvingane då den fyrste offisielle verdsmeisterskapen i skiskyting fann stad i franske Chamonix. Ho vann både 10 km, 3 x 5 km stafett, samt 5 km. Stafettgullet var det fyrste i ei ubroten rad av fem gullmedaljar for Sovjetunionen. Alle dei fem stafettgulla vann ho i lag med Kaija Parve, medan Jelena Golovina var med på tre av stafettriumfane.

Individuelt sikra Tsjernysova seg bronsen på 5 km ved VM i skiskyting 1985 i Egg i den sveitsiske kantonen Schwyz. I 1987 fekk ho sølvmedaljen på 5 km, bakom landskvinna Golovina i 1987, medan det vart ein bronse på 10 km i Chamonix i VM 1988, den siste verdsmeisterskapen der kvinnene tevla på ein annan stad enn mennene.

Kjelder
Sportsboken, aktuelle årgangar

Sovjetiske skiskyttarar
Folk frå Perm
Vassmelon

Vassmelon (Citrullus lanatus) er ein melonplante i graskarfamilien. Han stammar frå sørlege Afrika, men blei dyrka i middelhavslanda og Orienten alt før byrjinga av vår tidsrekning.

Planten har flikete blad og 3–20 kg store frukter med skal som er glinsande, lêraktig, grønt (eventuelt kvitflekka eller stripete) og lyseraudt, gult, oransje eller kvitt, velsmakande fruktkjøt med mange svarte frø. Frøa ligg spreidd i fruktkjøtet, i motsetnad til til dømes sukkermelon som har frøa samla i ei kjerne. Det fint også steinfrie sortar. 

Vassmelon er svært vasshaldig (92 % vatn) og leskande. Han inneheld ca. 8 mg vitamin C, 7,1 g karbohydratar, 116 mg kalium og 135 kJ tilført energi per 100 g etande vare.

Kjelder

«Vannmelon» (23. januar 2013), Store norske leksikon. Fri artikkel henta 21. mars 2015.

Bakgrunnsstoff

Graskarfamilien
Melonar
Kulturplantar frå Afrika
Kantalupp

Kantalupp eller kantaluppmelon er ein type melon.

Frukta er lita og kulerund med lyst grått til gulgrønt skal som er stripete og har eit nettmønster. Fruktkjøtet er mjukt og lyst oransje. 

Namnet «kantalupp» kjem via fransk frå italiensk cantalupo etter slottet Cantalupo i Ancona, der dei første blei dyrka.

Kjelder

«Kantalupp» (14. februar 2009), Store norske leksikon. Fri artikkel henta 21. mars 2015.
«Melon» (23. januar 2013), Store norske leksikon. Fri artikkel henta 21. mars 2015.

Bakgrunnsstoff

Melonar